minn Michael Briguglio , Kelliem għall- Izvilupp Socjali u Ekonomiku tal- Alternattiva Demokratika L- Orizzont 17 ta' Ġunju 2009 Fl- elezzjonijiet għall- Parlament Ewropew u għall- Kunsilli Lokali , l- Alternattiva Demokratika ( AD ) ġabet riżultati ħżiena . Xejn iktar u xejn inqas . X' wassal għal dan ? Qabel xejn , tajjeb wieħed iżomm f' moħħu l- istħarriġ xjentifiku dwar l- elezzjonijiet Ewropej , bħal dak tal- gazzetta Malta Today li sar bejn Marzu u Ġunju , wera li AD se ġġib bejn 1.9 % u 3.6 % . Dan meta wieħed jikkonsidra lil dawk li ġew mistoqsija lil min se jivvotaw u taw il- fehma tagħhom . F' dan l- ambitu , ir- riżultat ta' 2.34 % ma jidhirx bħala sorpriża , minkejja li hu diżappuntanti . Tajjeb wieħed jinnota ukoll li l- AD ġabet madwar 1 % f' ħafna mid- distretti fin- Nofsinhar ta' Malta , u madwar 4 % f' ħafna mid- distretti fit- Tramuntana . Dan jista' jirrifletti raġunijiet ta' klassi soċjali . Jista' jkun hemm raġunijiet għal din id- disfatta li AD ma kellhiex kontroll fuqhom , iżda jista' jkun hemm ukoll raġunijiet li għandhom x' jaqsmu mal- istrateġiji u l- operat tal- partit . Dwar tal- ewwel , wieħed jista' jgħid li min ried jivvota kontra l- Gvern Nazzjonalista , ipprefera ma jivvotax jew jivvota lill- PL ( jew lil xi partiti żgħar oħra ) . B' mod imparzjali nistqarr li l- is ¬ tra ¬ teġija Laburista kienet ferm iktar effettiva , speċjalment min ¬ ħabba l- impatt pożittiv li ġabet magħha t- tmexxija l- ġdida . L- istrateġija Laburista ffokat iktar fuq kwistjonijiet nazzjonali milli Ewropej , u li ffokat fuq suġġetti li skont stħarriġ soċjo ¬ loġiku qed jikkonċernaw b' mod qawwi lill- Maltin , bħall- immi ¬ graz ¬ zjoni u l- għoli tal- ħajja . Il- Partit Laburista pprova jappella ukoll għall- gruppi varji li ħass ¬ hom imweġġa' jew traduti mill- imġiba tal- Gvern Nazzjonalista . Hemm ukoll il- kwistjoni tar- riżorsi finanzjarji u aċċess għall- midja . Ma jistax ikun li f' dan il- pajjiż l- Awtorità tax- Xandir tib ¬ qa' tiffavorixxi lill- partiti kbar b' mod daqshekk ċar u li f' pajjiż ¬ na ċerti kandidati jibqgħu jitħal ¬ lew jiksru l- liġi u jonfqu iktar flus minn dak permess . Fl- is ¬ tess ħin , AD kienet għamlet żball kbir meta ftit snin ilu bie ¬ għet ir- radju tagħha , Capital Radio . Raġuni oħra li AD ma kellhiex kontroll fuqha hi l- kriżi globali ekonomika . Is- suġġetti li jemfa ¬ sizzaw il- partiti ħodor ( bħall- protezzjoni ambjentali u d- drittijiet ċivili ) kemm -il darba jkunu iktar attraenti mal- votanti meta l- ekonomija tkun sejra tajjeb . F' sitwazzjoni ekonomika ħażina , hemm tendenza li jiġri bil- maqlub . Iżda tajjeb wieħed jgħid ukoll li l- Grupp tal- Partiti Ħodor żied is- siġġijiet fil- Parlament Ewro ¬ pew . X' aktarx li l- Partiti Ħodor f' pajjiżi bħar- Renju Unit , Ġer ¬ manja , Belġju u Franza marru tajjeb għax irnexxielhom iwasslu messaġġ konvinċenti fejn abbi ¬ naw l- ekonomija mal- ekoloġija . Forsi l- istrateġija " pożittiva " tal- AD ma niżlitx tajjeb ma' nies li xtaqu jagħtu " lezzjoni " lill- Gvern Nazzjonalista . Jista' jkun ukoll li diskors ta' AD dwar ' green new deal ' fl- ekonomija u teknoloġiji ekoloġiċi kien wisq sofistikat għal din il- kampanja ddominata minn somom dwar l- għoli tal- ħajja u l- immigrazzjoni illegali . Hemm ukoll min qal li AD kienet moderata wisq fuq kwistjonijiet ta' drittijiet ċivili bħad- divorzju , u għalhekk ma attiratx lill- votanti iktar liberali , li ma rawx differenza bejn l- AD u l- PL . Apparti minn hekk , l- islogans ta' l- AD , bħal " enerġija , esperjenza , Ewropa " kienu vagi wisq , u l- AD dehret mingħajr proġett ċar favur Ewropa soċjali u ekoloġika . Forsi l- iktar kwistjoni li għamlet ħsara lill- AD kienet dik tal- immigrazzjoni illegali . L- AD ipprovat toħloq bilanċ bejn id- drittijiet umanitarji ta' dawn in- nies , u l- interess nazzjonali f' kun ¬ test Ewropew . Iżda jidher li dan id- diskors ma kienx attra ¬ enti mal- votanti . Din il- kwistjoni toffri sfida kbira lill- AD , li fuq naħa trid tappella għall- votanti , u fuq naħa oħra trid tappella għall- membri tagħha ! Iż- żewġ kandidati ta' AD għall- elezzjonijiet Ewropej , Arnold Cassola u Yvonne Arqueros Ebejer ħadmu kemm felħu , u kellhom messaġġ po ¬ żittiv tul il- kampanja elettorali . Hemm min ikkritika xi aspetti relatati mal- kandidati innifis ¬ hom , iżda naħseb li x- xogħol li għamlu Arnold u Yvonne ħaqqu rispett massimu ! Min hawn nirringrazzjahom tax- xogħol li għamlu . Arnold wera kemm hu vera ¬ ment ġentlom billi ħabbar ir- riżenja tiegħu l- għada li ħarġu r- riżultati , iżda dan ma waqqfux milli qatta' ġurnata u lejl fis- sala tal- għadd tal- voti ( flimkien ma' Stephen Cachia u Carmel Caco ¬ pardo ) meta kienu qed jingħad ¬ du l- voti tal- kunsilli lokali . Id- dinjità ta' dawn in- nies hi xi ħaġa li ħadd ma jista' jeħodhielhom ! Hekk kif qed nitkellmu dwar il- kunsilli lokali , ma nistax ma nirreferix għad- disfatta tiegħi f' Tas- Sliema , fejn naqqast 200 vot , u fejn il- madwar 500 vot li ġibt ma servewx biex niġi elett għat- tielet darba . Fil- każ speċi ¬ fiku ta' din il- lokalità , jidher li kien hemm vot ta' protesta kon ¬ tra Lawrence Gonzi kemm per ¬ mezz ta' astensjonijiet , iżda anke permezz ta' voti għal fazzjoni fl- istess Partit Nazzjonalista , dik ta' Robert Arrigo , jiġifieri għas- sindku l- ġdid Nikki Dimech . Naħseb ukoll li jien tlift xi voti minħabba l- politika xellugija li nħaddan u minħabba l- perċezzjoni li l- AD u PL dehru iktar viċin xulxin mis- snin ta' qabel . Bħallikieku dan ixekkel lil wieħed biex jaħdem favur ir- residenti ! Iżda nemmen li din il- perċezzjoni wasslet għal ħafna sefsif fil- widnejn minn xi " professuri " tad- demokrazija li jiddilettaw bl- arma tal- biża' . Bħala parti mit- tim ta' AD , nas ¬ sumi ukoll ir- responsab ¬ biltajiet tiegħi għal din it- telfa , u fil- jiem li ġejjin nieħu deċiżjoni finali dwar il- futur politiku tiegħi , wa ¬ ra li l- attivisti tal- AD jiltaq ¬ għu u jiddiskutu s- sitwazzjoni . minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont 3 ta' Ġunju 2009 Kultant il- bniedem ma japprezzax dak li għandu u jibda jap ¬ prezza xi ħaġa wara li jitlifha . Kemm hu ironiku l- fatt li filwaqt li hawn min lest li jmut għad- demokrazija f' pajjiżi dittatorjali , hemm min lest jarmi l- vot f' pajjiżi demokratiċi ! Ov ¬ vjament , dan jista' jirrifletti diżillużjoni bis- sistema , jew indifferenza lejn sistema politika li għal bosta tidher li hi maqtugħa mir- realtajiet tal- mases . Iżda , ngħid jien , jekk bniedem ma jivvotax , ir- riżultat x' ikun ? Mhux li qed jgħin li s- sistema tibqa' kif inhi ? Għalhekk , nappella lil kul ¬ ħadd biex jivvota fl- elezzjonijiet lokali u Ewropej tas- sitta ta' Ġunju . Ivvota lil min taħseb li jista' jippreżenta l- prinċipji , it- twemmin u l- bżonnijiet tiegħek ! Jista' jkun il- każ li inti jogħ ¬ ġbuk kandidati minn partiti differenti , jew għall- kuntrarju , assolutament ma tridx li xi partit imur tajjeb . F' dan il- każ , is- sistema elettorali Maltija tagħtik il- lok li tuża l- vot tiegħek b' mod maħsub u intelliġenti . Fil- fatt , is- sistema Maltija tippermetti li tivvota għal iktar minn partit wieħed . Dan billi taqleb minn partit għall- ieħor . Per eżempju , tista' tagħti l- ewwel preferenza lill- kandidat ta' partit , it- tieni preferenza lill- kandidat ta' partit ieħor , u t- tielet preferenza lil xi ħadd ta' partit ieħor ! Tista' taqleb minn partit għall- ieħor u terġa' tmur lura għall- ewwel partit . U tista' tivvota lill- kandidati kollha ta' partit par ¬ tikolari u mbagħad tkompli fuq kandidati ta' partit jew partiti oħra . Saħansitra tista' tivvota lill- kandidati kollha , billi tibqa' sejjer sal- aħħar vot , jiġifieri , jekk għall- argument hemm 29 kandidat , tista' tibqa' sejjer min- numru wieħed san- numru 29 , basta ma tirrepetix numri . Tista' ukoll tieqaf fuq liema numru trid , anke fuq l- ewwel preferenza ! B' hekk bis- sistema elettorali Maltija , tista' tivvota mhux biss lil min trid tappoġġja b' mod ċar , iżda ukoll tkompli fuq kandidati ta' partit jew partiti oħrajn biex almenu tkun taf li jekk il- preferenza tiegħek tiġi eletta jew tinqala' , il- vot ikom pli fuq min tippreferi li jitla' wara l- preferenzi primarji tiegħek . Nixtieq nipproponi riflessjoni oħra . F' Malta huwa tajjeb li għandna żewġ partiti rappre ¬ żentati fil- Parlament Ewropew , u fil- maġġoranza tal- kunsilli ( ħlief għall- eċċezzjonijiet bħal Tas- Sliema u Ħ ' Attard , fejn hemm kunsillieri tal- Alter ¬ nattiva Demokratika – wieħed minnhom jien ) . Kemm ikun aħjar jekk ikun hemm iktar minn żewġ partiti f' dawn l- istrutturi , biex ikun hemm rappreżentanza iktar demo ¬ kratika . Fil- Parlament Ewropew bħalissa hemm tmien partiti , u dawn aktarx jiżdiedu wara l- elezzjonijiet tas- 6 ta' Ġunju . Fil- preżent Malta hija rappreżentata f' żewġ partiti biss . Żgur li jkun aħjar għal pajjiżna li nkunu rrappreżentati f' partiti oħrajn ukoll , biex ikollna iktar influ ¬ wenza wiesgħa fil- Parlament Ewropew ! Għalhekk , nappella mhux biss li kulħadd imur jivvota , iżda ukoll li nużaw il- vot b' mod maħsub , biex niżguraw li dan jintuża bl- aħjar mod possibbli , mhux biss fl- ewwel preferenza , iżda ukoll fil- preferenzi ta' wara ! Nixtieq nagħlaq dan l- artiklu billi nirringrazzja lil dawk kollha li b' xi mod jew ieħor għenuni fil- kampanja tiegħi għall- Kunsill Lokali ta' Tas- Sliema . Grazzi mill- qalb . Fadal ftit ġimghat għall- elezzjonijiet għall- Parlament Ewropew . Jidher li ser ikun hemm iktar partiti politiċi li ser jikkontestaw . Bhalissa l- ikbar partit Ewropew huwa dak Popolari , segwit mis- Socjalisti , il- Liberali , il- Hodor , il- grupp Xellugi , l- Ewroxettici u l- Indipendenti rispettivament . Hemm min jgħid li l- Parlament Ewropew huwa sempliċiment istituzzjoni fejn ippapuha numru ta' politiċi f' istituzzjoni bla snien . Minn naħa l- oħra , hemm min ipinġi l- Parlament Ewropew bħala istituzzjoni li qed taħkem lill- popli Ewropew flimkien mal- Kummissjoni Ewropea ! Fir- realta , l- Unjoni Ewropea hija struttura kumplikata b' siti varji ta' poter . L- ebda istituzzjoni – kemm il- Kummissjoni , il- Parlament u l- Kunsill tal- Ministri nazzjonali , m' għandhom monopolju tal- poter , u kemm il- darba , jittieħdu decizzjonijiet ibbażati fuq kompromessi bejn interessi ekonomiċi , politiċi , nazzjonali u oħrajn . Fil- fatt hemm min jargumenta li din hija r- raġuni għalfejn l- UE tibqa' teżisti u tikber . L- istutturi tagħha stess jagħmluha diffiċli ferm li jittieħdu decizzonijiet ' estremi ' lejn naħa jew l- oħra . Barra minn hekk , l- UE tibbaża s- saħħa tagħha mhux fuq il- forza , iżda fuq in- nuqqas ta' azzjoni . Ħadd m' hu mġiegħel jidħol fl- UE , iżda nuqqas ta' sħubija jew ftehim iwassal għal nuqqas għal aċċess għas- suq Ewropew u għal ħwejjeġ oħra . Fl- istess ħin , huwa ċar li l- Unjoni Ewropea għandha pressjonijiet ekonomiċi ta' interessi kapitalisti kbar fuqha , u li fil- kuntest kurrenti hemm xaqliba iktar lejn il- Lemin . . Izda din ix- xaqliba tista' tinqaleb lejn in- naħa l- oħra … . Ghalhekk , rappreżentanza fil- Parlament Ewropew għandha utilita' politika , speċjalment għal partiti – bħall- Hodor – li huma bbażati fuq attivizmu mhux biss lokali u nazzjonali , iżda ukoll globali . Bosta sfidi ekoloġiċi , ekonomiċi u soċjali imorru lil ' hinn mill- fruntieri nazzjonali , u għalhekk jeħtieġ rispons xieraq . Fil- fatt il- Hodor qed jemfassizzaw li l- UE għandha jkolla rwol ċentrali biex tilqa sfidi globali li qed nesperjenzaw illum : il- kriżi finanzjarja ; il- kriżi ta' l- enerġija ; il- kriżi ta' l- ikel … . Krizijiet li huma relatati ma' l- effetti tal- kapitalizmu neo - liberali , u li jeħtiegu rispons globali biex jiġu megħluba … . . Il- każ ta' l- Islanda – pajjiż żgħir u hekk imsejjaħ ' indipendenti ' u li issa qiegħed gharkuptejh f' din il- kriżi – huwa eżempju ħaj ta' dan . Fl- elezzjonijiet Ewropej , il- Hodor ser jenfassizzaw l ' hekk imsejjaħ ' Green New Deal ' bil- għan li jinħolqu miljuni ta' impjiegi sostenibbli , f' setturi bħal dak ta' l- enegija nadifa . Dan ikollu effett pożittiv lil ' hinn minn industriji speċifiċi , u għandu appoġġ sħiħ mill- kamp tredjunjonistiku . Bizzejjed wieħed jara l- pożizzjoni ta' l- ETUC – il- konfederazzjoni ta' l- Unjins tal- Haddiema Ewropej - dwar dan . Iktar minn qatt qabel , qed naraw li l- ekoloġija għandha rwol ċentrali fis- socjeta' . Hassieba Hodor bħal Alain Lipietz janalizza dan billi jgħid li l- ħsieb ekoloġiku żied l- aspett ta' responsabilita' lejn ġenerazzjonijiet futuri flimkien ma' l- aspetti ta' awtonomija u solidarjeta' , liema aspetti kienu diga' jitkellmu fuqhom ideologiji oħrajn . Ohrajn bħal James O ' Connor jargumentaw li qegħdin ngħixu t- tieni kontradizzjoni tal- kapitalizmu . L- ewwel kontradizzjoni għandha x' taqsam mal- qasma klassika bejn il- kapital u l- klassi tal- ħaddiema , liema qasma ġiet imtaffija bil- ħolqien tal- welfare state . Iktar ma jmur , l- istess welfare state , isir iktar insostenibbli u jkollu iktar diffikultajiet biex isolvi l- kontradizzjonijiet tal- kapitalizmu , speċjalment minħabba iktar piż finanjarju li jirrizulta minn bidliet soċjali u iktar ħtiġijiet kawża ta' effetti bħall- qgħad . Din twassal għall- ' kriżi fiskali ta' l- istat ' . L- ewwel kontradizzjoni hija relatata ukoll mal- produzzjoni żejda fil- kapitalizmu , li jġib miegħu skossi ekonomiċi u soċjali kbar … Il- kriżi finanzjarja kurrenti huwa eżempju ta' dan . It- tieni kontradizzjoni għandha x' taqsam mal- effett ekoloġiku , fejn l- industrija kapitalista tibda' teqred dak li hu meħtieġ għall- kontinwazzjoni tagħha stess . Ezempju mill- iktar ċar huwa t- tibdil fil- klima – li ħafna minnu huwa riżultat ta' produzzjoni u konsum żejjed , b' effetti devastanti fuq postijiet tax- xogħol , postijiet fejn jgħixu n- nies u industriji sħaħ . Analizi ta' dan it- tip turi kif il- politika Hadra – li hi msejsa fuq ir- rabta bejn l- ekoloġika , l- ekonomija u s- socjeta' - hija fuq quddiem biex tiddefendi d- drittijiet tal- ħaddiema , ta' komunitajiet lokali , u ta' dawk l- iktar vunnerabbli . Il- Hodor huma l- oppost tal- politika tal- lemin estrem , liema politika qiegħda thedded il- kisbiet li għamlu l- ħaddiema u gruppi tas- socjeta' ċivili tul is- snin . In- nazzjonalizmu ta' dawn il- partiti mhux biss huwa xenofobiku u razzist , iżda ukoll huwa kontradittorju . Bizzejjed wieħed isemmi l- kwistjoni ta' l- immigrazzjoni illegali . L- ebda partit tal- Lemin Estrem m' hu ser jaqbel ma' ieħor ta' l- istess ideologija fuq qsim ta' responsabilita' bejn il- pajjiżi , għas- simplici fatt li huma jaraw biss l- interess dejjaq ta' pajjiżhom ! Ghalhekk , l- ebda partit tal- Lemin Estrem Ewropew m' hu ser jaqbel , per eżempju , li pajjiżhom jaċċetta r- responsabilita' għall- immigranti li qegħdin f' Malta kontra r- rieda tagħhom . Ghall- kuntrarju ta' dan , il- Hodor kemm il- darba tkellmu favur ir- revizzjoni tat- Trattat ta' Dublin sabiex ikun hemm qsim ġust ta' responsabilita' bejn il- pajjiżi Ewropej fil- kwistjoni ta' l- immigrazzjoni . Il- Hodor jippreżentaw alternattiva għall- estremizmu u l- minnaccja tal- Lemin Estrem … Ghall- kuntrarju għandhom politika li tħares il- quddiem , b' viżjoni ta' sostenibilita u solidarjeta' fl- Ewropa u lil ' hinn Minna . minn Michael Briguglio – Kelliem għall- Izvilupp Socjali u Ekonomiku , Alternattiva Demokratika L- Orizzont 22 ta' April 2009 Fil- jiem li għaddew , il- membri ta' Alternattiva Demokratika approvaw il- manifest elettorali tal- Partit għall- Elezzjonijiet għall- Parla ¬ ment Ewropew , li se jseħħu fis- 6 ta' Ġunju li ġej . Personalment , kelli rwol ewlieni fil- formulazzjoni tal- manifest , peress li mexxejt kumitat tal- AD , li ġie maħluq għal dan il- għan speċifiku . Kien hemm bosta proposti mill- membri tal- kumitat u minn fergħat oħrajn tal- Alternattiva , fosthom il- Kumitat Eżekuttiv , il- Kumitat Reġjonali ta' Għawdex u AD Żgħażagħ . Tul ix- xhur li għaddew , saru ukoll bosta laq ¬ għat ma' għaqdiet tas- soċjetà ċivili – inkluż il- GWU – u smaj ¬ na b' attenzjoni l- proposti varji ta' dawn l- għaqdiet . L- aħħar u mhux l- inqas , fil- Laqgħa Ġenerali dwar il- manifest , kien hemm bosta proposti li wasslu għall- irfinar tal- manifest . Il- manifest huwa maqsum f' disa' kapitli , li jkopru l- bżonn ta' leħen ieħor għal Malta fil- Parlament Ewropew ; l- immg ¬ raz ¬ zjoni ; l- ekoloġija ; il- politika soċjali ; id- drittijiet tal- konsu ¬ matur ; il- familja ; il- kultura u l- innovazzjoni ; Għawdex ; u d- demokrazija u s- soċjetà ċivili . F' dan l- artiklu nixtieq niffoka fuq il- proposti ta' Alternattiva Demokratika għal Ewropa soċjali . Qabel xejn , tajjeb li jiġi emfasizzat li l- Ħodor Ewropej qegħdin fuq quddiem fil- qasam ta' politika soċjali , li għandha l- għan li twassal għal soċjetà aktar ugwali u inklussiva . Din tirrikjedi politika bil- għan li jittaffew l- effetti negattivi tal- kriżi ekonomika attwali , sabiex jitħarsu gruppi bħall- anzjani , il- familji li għadhom jibdew , u ħaddiema li qegħdin jissugraw li jitilfu xogħolhom . F' dan ir- rigward , AD qiegħda tagħti priorità għall- ħolqien ta' opportunitajiet u kundizzjonijiet ta' xogħol aħjar f' Malta u fl- Ewropa . Il- Ħodor qegħdin jip ¬ proponu Patt Ekonomiku u Ekoloġiku ġdid li se joħloq miljuni ta' impjiegi f' oqsma bħall- enerġija alternattiva , it- trasport , l- agrikoltura , u l- immaniġġjar tal- iskart . Il- Ġnus Magħquda , l- unjins tal- ħaddiema u l- assoċjazzjo ¬ nijiet ta' min iħaddem , kemm f' Malta kif ukoll fl- Unjoni Ewropea , qegħdin jappoġġaw is- sejħa għall- ħolqien ta' Im ¬ pjiegi Ekoloġiċi , speċjalment meta ħaddiema ta' livelli varji ( bħal dawk professjonali , am ¬ ministrattivi u tekniċi ) jistgħu jgawdu minn din il- politika f' setturi bħall- manifattura , ser ¬ vizzi , turiżmu , IT , edukazzjoni u riċerka . AD qiegħda tippromwovi ukoll politika kontra l- impjiegi prekarji u l- isfruttament , li qegħ ¬ din jaffettwaw bosta kategoriji ta' ħaddiema , fosthom il- ħaddiema żgħażagħ , l- anzjani , in- nisa u dawk il- ħaddiema li għandhom familja x' jieħdu ħsieb . AD qiegħda tippromwovi ukoll politika favur il- kummerċ ġust u strutturi koperattivi , peress li dawn iżidu l- ġustizzja soċjali fl- isfera ekonomika . F' dak li għandu x' jaqsam max- xogħol u l- familja , nem ¬ mnu li biex ikun hemm sehem akbar tan- nisa fis- suq tax- xogħol , teħtieġ politika soċjali li tippromwovi l- bilanċ bejn il- ħajja u x- xogħol , fejn in- nisa u l- irġiel jieħdu sehem attiv , sew fix- xogħol , u sew fil- ħajja tal- familja . Politika soċjali Ewropea teħtieġ ukoll il- ħarsien soċjali ta' gruppi vulnerabbli u gruppi li jeħtieġu attenzjoni speċjali . Il- ħarsien tad- drittijiet tal- bnie ¬ dem huwa essenzjali f' dan ir- rigward . Lil ' hinn mill- proposti dwar politika soċjali fil- manifest ta' AD , tajjeb wieħed jinnota kif tul dawn l- aħħar xhur , Alternattiva Demokratika ħadet pożizzjoni ¬ jiet politiċi ċari li juru tassew l- emfasi li l- partit jagħti lill- po ¬ litika soċjali bbażata fuq il- ġus ¬ tizzja soċjali u l- ugwaljanza . Biżżejjed wieħed jara s- soli ¬ darjetà li AD uriet ma' ħaddie ¬ ma varji , fosthom tat- Tarzna , tal- ST Microelectronics , u oħrajn , bħal dawk li b' sens ta' solidarjetà għażlu li jaħdmu ' 4 - day - week ' biex ħadd minn sħabhom ma jitlef xogħlu . AD kienet ukoll fuq quddiem fis- sejħa għal żieda fil- paga minima u kumpens xieraq għall- għoli tal- ħajja . Fuq kollox , ap ¬ poġġajna , u nibqgħu nappoġ ¬ ġaw lill- unjins li – fi kwistjonijiet bħal dik tal- kontijiet tad- dawl u l- ilma – mhux biss qegħdin jid ¬ de ¬ fendu l- interessi tal- ħaddie ¬ ma membri tagħhom , iżda qegħ ¬ ¬ din isemmgħu l- leħen ta' eluf ta' ċittadini li bħala konsu ¬ maturi ma jifilħux għall- piżijiet ġodda . Il- manifest għall- Elezzjo ¬ nijiet tal- Parlament Ewropew ta' Alternattiva Demokratika jista' jinqara online f' http : / / www . alternattiva . org . mt / filebank / documents / Manifest / PE 2009 / Malti . pdf